**ՀԻՄՆԱՎՈՐՈՒՄ**

**ՄԱՔՍԱՅԻՆ ԿԱՐԳԱՎՈՐՄԱՆ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՎԵՐԱԲԵՐՅԱԼ ՀՀ ՕՐԵՆՔԻ ԸՆԴՈՒՆՄԱՆ**

 <<Մաքսային կարգավորման մասին>> ՀՀ օրենքի նախագծով առաջարկվող փոփոխությունները նպատակ են հետապնդում դյուրացնել մշտական բնակության նպատակով Հայաստանի Հանրապետություն ժամանող անձանց կողմից անձնական օգտագորման գույքի ներմուծման մաքսային ձևակերպումների գործընթացը:
 Մասնավորապես առաջարկվող փոփոխություններով նախատեսվում է վերացնել գործող օրենսդրությամբ սահմանված մշտական բնակության փաստը ճանաչելու համար հինգ տարի Հայստանի Հանրապետությունից դուրս բնակվելու սահմանափակումը: Նախագծով ՀՀ մշտական բնակության ժամանող անձ է համարվում ֆիզիկական անձը, որը *<<մշտական բնակության ժամանման փաստի ճանաչման օրվան նախորդող 365 օրվա ընթացքում ընդհանուր առմամբ բնակվել է Հայաստանի Հան­րա­պետության տարածքից դուրս 184 օր և ավելի>>:* Միաժամանակ գործող օրենսդրության համաձայն` անձը համարվում է մշտական բնակության ժամանող, եթե նա դիտարկվող ժամանակահատվածի յուրաքանչյուր *օրացուցային տարվա ընթացքում* ընդհանուր առմամբ բնակվել է Հայաստանի Հանրապետության տարածքից դուրս 184 օր և ավելի: Նախագծով առաջարկվում է << դիտարկվող ժամանակահատվածի յուրաքանչյուր օրացույցային տարի>> բառերը փոխարինել <<նախորդող տարվա ընթացքում>> բառերով: